PRESSEMEDDELELSE

dd.mm.202x

Fund af PFAS i drikkevandet fra XX Vandværk

”Vandanalyser viser, at der er fundet PFAS-stoffer over grænseværdien i drikkevandet, og det er bekræftet af en omprøve”, siger Navn Navnsen, vandværksbestyrer/formand ved XX Vandværk.

Hvis du har drukket vand med PFAS, er det som udgangspunkt ikke akut sundhedsskadeligt. Du skal derfor ikke være bekymret over, at du har drukket vand fra hanen.

På vandværket er vi selvfølgelig i fuld gang med at sikre dit rene drikkevand, og vi har sat følgende aktiviteter i gang: (Indsæt liste over tiltag, vandværket har sat i gang)

* Nødforsyning fra nabovandværk
* Undersøger om det er muligt at blande med vand fra andre boringer
* Lokalisering af potentielle nye boringer
* Lave afværgepumpning
* Igangsætte forsøg med rensning

**Vi kontrollerer løbende dit drikkevand**  
Vandprøverne, der er analyseret for mere end 40 forskellige uønskede kemikalier blandt andet PFAS-stoffer, er taget ved afgang fra vandværk og/eller ved forbrugernes vandhaner.

”Hos xx forskellige forbrugere på vores ledningsnet/ på xx antal steder, udtager vi vandprøver, og resultatet viser, at vandet nogle steder indeholder PFAS over grænseværdierne”, fortæller Navn Navnsen.

De danske grænseværdier for, hvor meget PFAS, der må være i drikkevandet, er meget lave. Det er vigtigt at huske, at PFAS ikke udgør en akut sundhedsrisiko. Nu hvor vi har fundet PFAS over grænseværdierne, iværksætter vi en række foranstaltninger, så vi sikrer, at vandet lever op til kravværdierne for drikkevand.

**Kom til infomøde**  
Hvis I planlægger at afholde et informationsmøde, indsæt og udfyld nedenstående sætning:  
Vi afholder et informationsmøde d. xx.xx.xx kl. xx.xx, hvor vi fortæller om, hvad vi gør og inviterer til dialog om, hvordan vi håndterer udfordringerne med PFAS på sigt.

Hvis du ønsker yderligere information eller har spørgsmål, kontakt da XX Vandværk, (indsæt link til vandværkets hjemmeside).  
  
Venlig hilsen

XX Vandværk   
Navn Navnsen

# Information om PFAS

### **Viden om PFAS**

PFAS er en samlebetegnelse for en række fluorholdige, svært nedbrydelige, miljøfarlige stoffer herunder PFOS, som tidligere blev brugt i blandt andet brandslukningsskum.

#### **Læs mere på Miljøstyrelsen hjemmeside**

På Miljøstyrelsens hjemmeside kan du finde links til nyheder, publikationer og fakta om PFAS-forurening. Du finder også en tjekliste for myndighedernes koordinering ved fund af PFAS.

* Tjekliste til korrekt håndtering af PFOS-forurening   
  mst.dk > Service > Nyheder > Nyhedsarkiv 2021> Sep > Ny tjekliste til korrekt håndtering af PFOS-forurening
* Bliv klogere på PFAS-forurening  
  mst.dk > Service > Nyheder > Bliv klogere på PFAS-forurening

**Læs mere på Sundhedsstyrelsens hjemmeside**  
Du kan også læse mere på Sundhedsstyrelsen hjemmeside, hvor der blandt andet er information om, hvordan PFAS håndteres af de forskellige myndigheder:

* PFAS – Sundhedsstyrelsen  
  sst.dk > Viden > Forebyggelse > Miljø og sundhed > PFAS

**Det er lovpligtigt at teste vandet for PFAS-stoffer**  
Alle almene vandværker i Danmark skulle senest 21. november 2022 kontrollere deres vand for fire PFAS-stoffer: PFOA, PFOS, PFNA og PFHxS.

* Drikkevand må efter de nye krav, som blev indført juni 2021, ikke indeholde mere end maksimalt to nanogram per liter for summen af PFAS-stofferne PFOA, PFOS, PFNA og PFHxS.

En ny drikkevandsbekendtgørelse, som forventes at træde i kraft 22. maj 2023, tilføjer yderligere 10 nye PFAS-stoffer til den obligatoriske analyseliste. Dermed skal vandværker fremover teste for i alt 22 PFAS-stoffer. De 10 nye PFAS-stoffer er: PFPeS, PFDoDA, PFUnDA, PFTrDA, PFHpS, PFDS, PFNS, PFUnS, PFDoS og PFTrS.

* Kvalitetskravet for summen af de 22 PFAS-stoffer bliver 0,1 mikrogram/liter.

Drikkevandets kvalitet bliver fortsat overvåget efter de gældende krav. Hvis der findes PFAS i drikkevandet over grænseværdien, har vandværket en række muligheder, som sikrer, at der fortsat kan tappes rent drikkevand hos den enkelte forbruger:

* Det kan blandt andet være at blande vandet med rent vand, lokalisere nye kildepladser, lave afværgepumpning eller rense vandet.